**LÆRINGSMÅL OG KOMPETENCEKORT IFM. ANSØGNING OM DISPENSATION FOR GRUNDMODUL 1 I
SPECIALISTUDDANNELSEN I FUNKTIONEL LIDELSE**

**Læringsmål: kommunikation og FL**

Disse læringsmål bruges i forbindelse med det første modul på specialistuddannelsen i funktionel lidelse. Modulet består af tre dages undervisning med fokus på grundlæggende forståelse af funktionel lidelse. Undervisningen tager afsæt i kommunikationstræning ud fra TERM-modellen (The Extended Reattribution and Management Model), idet den erhvervede viden skal kunne kommunikeres tydeligt og effektivt med patienter med funktionel lidelse. En del af kurset omhandler desuden supervision af egne patienter.

**Læringsmål 1**: Viden om symptomer og funktionel lidelse

At kende til epidemiologien vedr. symptomer og funktionel lidelse.

At kende de diagnostiske kriterier og baggrunden for, at vi har diagnosen funktionel lidelse.

At kende til principper for udredning og behandling på alle niveauer i sundhedsvæsenet med afsæt i den bio-psyko-sociale sygdomsmodel.

**Læringsmål 2**: Formidle viden i mødet med patienten

I praksis at kunne omsætte den erhvervede viden om diagnostik, forklaringsmodeller og behandling af funktionel lidelse til og med patienten.

**Læringsmål 3**: Overordnet forbedring af professionel kommunikation
Generelt at forbedre kommunikative færdigheder i mødet med patienten med funktionel lidelse.

**Læringsmål 4**: Samtalens ramme

At skabe kontakt og afklare rammer og formål med samtalen. At styre samtalen og give plads til patienten. At tjekke patientens forståelse af samtalen og afslutte samtalen med plads til evt. spørgsmål og tilbagemeldinger.

**Læringsmål 5**: Psykoedukation

At formidle, hvad en funktionel lidelse er, og hvilke rationaler der ligger bag behandlingen.

**Læringsmål 6**: Behandlerens tilgang

At være empatisk og validerende, lave opsummeringer, stille åbne spørgsmål og at bruge sokratisk spørgeteknik. Desuden at skabe håb hos patienten og understøtte empowerment.

**Læringsmål 7**: At arbejde med modstand

At nuancere patientens sygdomsforståelse uden at miste alliancen med patienten. At motivere patienten til både forandring og accept.

Navn:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Dato: \_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Læringsmål** | **Deltagerens noter** |
| 1 |  |
| 2 |  |
| 3 |  |
| 4 |  |
| 5 |  |
| 6 |  |
| 7 |  |